
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 398 

13 Αυγούστου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση παρέκκλισης ύψους για το κτίριο του 4° Δη¬ 
μοτικού Σχολείου του Δήμου Αγίων Αναργύρων 

(Ν. Αττικής)». 1 

Κήρυξη και οριοθέτηση του αρχαιολογικού χώρου 

της νησίδας «Γαυδοπούλα» Νομού Χανιών. 2 

Χωροθέτηση καταφυγίου τουριστικών σκαφών στα 
Λουτρά Αιδηψού». 3 


ΑΠΟΦΑΣΕΙ Σ 

Αριθμ. 32909 (1) 


Έγκριση παρέκκλισης ύψους για το κτίριο του 4° Δημο¬ 
τικού Σχολείου του Δήμου Αγίων Αναργύρων (Ν. Ατ¬ 
τικής)». 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 16α του άρθρου 27 του 
ν. 2831/2000 «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις (Α' 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 


3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β' 2210). 

4. Την υπ’ αριθμ. 20427/14.5.2009 απόφαση Υφυπουργού 
ΠΕ.ΧΩ.Δ.Ε «Τροποποίηση όρων και περιορισμών δόμη¬ 
σης στο χώρο του 4ου Δημοτικού Σχολείου του Δήμου 
Αγίων Αναργύρων (Ν. Αττικής)» (ΦΕΚ 245). 

5. Την από 19.2.2009 εισήγηση της Δ/νσης Πολεοδο- 
μικού Σχεδιασμού του ΥΠΕΧΩΔΕ από την οποία προ¬ 
κύπτει ότι η παρέκκλιση χορηγείται για λειτουργικούς 
λόγους. 

6. Την υπ’ αριθμ. 49/2009 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ, αποφασίζουμε 

1. Εγκρίνεται κατά παρέκκλιση ύψος δέκα επτά (17) 
μέτρων για το κτίριο του 4ου Δημοτικού Σχολείου του 
Δήμου Αγίων Αναργύρων (Ν. Αττικής). 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. ΥΠΠΟ/ΓΔΑΠΚ/ΑΡΧ/Α1/Φ43/71650/3665 (2) Κηρύσσουμε ως αρχαιολογικό χώρο και τον οριοθε- 


Κηρυξη και οριοθετηση του αρχαιολογικού χώρου της 
νησίδας «Γαυδοπούλα» Νομού Χανιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98/Α722.4.2005) 
«Κωδικοποίηση της Νομοθεσίας για την Κυβέρνηση και 
τα κυβερνητικά όργανα». 

2. Το π.δ. 4/2009 (ΦΕΚ Α2/8.1.2009) «Διορισμός Υπουρ¬ 
γών και Υφυπουργών». 

3. Την υπ’ αριθμ. ΥΠΠΟ/ΓΝΟΣ/49610/28.11.1990 (ΦΕΚ 
743/Β729.11.1990) «Εξαίρεση από τον περιορισμό των 
τριών υπογραφών». 

4. Τις διατάξεις του ν. 3028/2002 (ΦΕΚ 153/Α728.6.2002) 
«Για την προστασία των Αρχαιοτήτων και εν γένει της 
Πολιτιστικής Κληρονομιάς». 

5. Τις διατάξεις του π.δ. 191/2003 (ΦΕΚ 146/τ.Α7ΐ3.6.2003) 
περί Οργανισμού του ΥΠ.ΠΟ. 

6. Το υπ’ αριθμ. 396/24.1.2007 έγγραφο της ΚΕ' 
ΕΠΚΑ. 

7. Το υπ’ αριθμ. Φ18/1/3277/23.6.2009 έγγραφο της Εφο¬ 
ρείας Εναλίων Αρχαιοτήτων. 

8. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην υπ’ αριθμ. 
23/23.6.2009 Συνεδρία του, με την οποία εγκρίθηκε η 
κήρυξη και οριοθέτηση του αρχαιολογικού χώρου της 
νησίδας «Γαυδοπούλα» Νομού Χανιών, αποφασίζουμε: 


τουμε με σημεία και συντεταγμένες τη νησίδα «Γαυδο¬ 
πούλα» Νομού Χανιών με βάση τα δεδομένα αρχαιο¬ 
λογικής έρευνας πεδίου, σύμφωνα με το άρθρο 12 του 
ν. 3028/2002. Συγκεκριμένα, εντός του αρχαιολογικού 
χώρου έχουν εντοπιστεί τρεις (3) αρχαιολογικές θέσεις 
με αρχιτεκτονικά κατάλοιπα και διάσπαρτη κεραμική, 
που καλύπτει όλες τις περιόδους από τη μινωική εποχή 
ως τα χρόνια της τουρκοκρατίας. 

Ως εκ τούτου, τα όρια του αρχαιολογικού χώρου ορί¬ 
ζονται από τα σημεία 1, 2, 3, 4, 5, 6, 7, 8, 9,10,11,12,13, 
14,15, 16,17,18,19, 20, 21, 22, 23, 24, 25, 26, 27, 28, 29, 30, 
31, 32, 33, 34, 35, 36, 37, 38, 39, 40, 41, 42, 43, 44, 45, 46, 
47, 48, 49, 50, 51, 52, 53, 54, 55, 56, 57, 58, 59, 60, 61, 62, 
63, 64, 65, 66, 67,1, σύμφωνα και με το συνημμένο από¬ 
σπασμα χάρτη ΓΥΣ 1:5.000, τα οποία αντιστοιχούν στο 
συνημμένο επίσης πίνακα συντεταγμένων. 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2007 

Ο ΥΠΟΥΡΓΟΣ 

ΑΝΤΩΝΙΟΣ Κ. ΣΑΜΑΡΑΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 38 % 

ΣΥΝΤΕΤΑΓΜΕΝΕΣ ΚΟΡΥΦΩΝ ΚΥΡΗΞΗΣ 
ΛΡΧΑΙΟΛΟΓΚΟΥ ΧΟΡΟΥ ΓΑΥΔΟΠΟΥΛΑΣ 
(ΕΛΛ/τηκΔ ΓιυδαιτπΛ ΙύΟΓ-τρο Αναφοράς ΕΓΙΑ 87) 


+ Η 


42 28484,75 

43 28478,77 

+ | 44 28308.82 

—I— 45 28158,40 

| 48 29857,08 

Ν ΓΑΥΔΟΠΟΥΛΛ · κ: 









ΥΠΟΥΡΓΕΙΟ ΠΟΛΙΤΙΣΜΟΥ 
ΚΕ' ΕΦΟΡΕΙΑ ΠΡΟΐΣΤΟΡΚΟΝ 
ΚΑΙ ΚΛΑΖΜΩΝ ΑΡΧΑΙΟΤΗΤΩΝ 


ΚΗΡΥΞΗ ΑΡΧΑΙΟΛΟΓΙΚΟΥ ΧΟΡΟΥ ΝΗΣΙΔΑΣ ΓΑΥΔΟΠΟΥΛΑΣ 
ΝΟΜΟΥ ΧΑΝΙΩΝ 


ΠΡΟΤΑΣΗ ΟΡΙΟΘΕΤΗΣΗΣ ΚΗΡΥΞΗΣ ΑΡΧΑΙΟΛΟΓΙΚΟΥ 
ΧΩΡΟΥ 

ΝΗΣΙΔΑΣ ΓΑΥΔΟΠΟΥΛΑΣ. ΝΟΜΟΥ ΧΑΝΙΩΝ 


I 


ΗΜΕΡΟΜΗΝΙΑ: 
ΝΟΕΜΒΡΙΟΣ 2007 


ΣΥΝΤΑΧΘΗΚΕ: 

ΠΑΡΑΣΚΕΥΗ ΔΡΟΣΙΝΟΥ ΑΡΧΑΙΟΛΟΓΟΣ 
ΛΙΓΓΕΡΙΔΟΥ ΧΡΥΣΟΥΛΑ ΤΟΠΟΓΡΑΦΟΣ ΤΕ 

Αριθμ. 14055 (3) 

Χωροθέτηση καταφυγίου τουριστικών σκαφών στα 
Λουτρά Αιδηψού». 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ Α' 187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/93 (ΦΕΚ 118/Α') 
«Δημιουργία και λειτουργία τουριστικών λιμένων», όπως 
τροποποιήθηκε και ισχύει 

3. Τ ις διατάξεις του π.δ. 149/19.8.2005 (ΦΕΚ Α' 211) περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 4/8.1.2009 (ΦΕΚ Α' 2) «Διορι¬ 
σμός Υπουργών Αναπληρωτή Υπουργού και Υφυπουρ¬ 
γών». 

5. Την αριθμ. Υ288/25.10.2007 (ΦΕΚ 464 Τεύχος υπαλ¬ 
λήλων ειδικών θέσεων και οργάνων διοίκησης φορέων 
του δημοσίου και ευρύτερου δημόσιου τομέα) Κοινή 
απόφαση του Πρωθυπουργού και Υπουργού Τουριστι¬ 
κής Ανάπτυξης περί διορισμού Γενικού Γραμματέα του 
Υπουργείου Τουριστικής Ανάπτυξης. 

6. Την υπ’αριθμ. 10165/29.11.2004 απόφαση του Υπουρ¬ 
γού Τουριστικής Ανάπτυξης περί συγκρότησης της 
Επιτροπής Τουριστικών Λιμένων όπως έχει τροποποι¬ 
ηθεί με τις υπ’ αριθμ. 8672/13.7.2005, 6454/26.5.2006 και 
3158/15.2.2008 αποφάσεις. 

7. Το από 4.7.2007 αίτημα της εταιρείας ΑΝΚΑΒ που 
αφορά τη χωροθέτηση καταφυγίου τουριστικών σκα¬ 
φών στα Λουτρά Αιδηψού. 

8. Το υπ’ αριθμ. 1103/21.1.2008 έγγραφο του Υ.Τ.ΑΝ. 
που αφορά την διαβίβαση του αιτήματος στην οικεία 
Νομαρχία και Δήμο, για ανάρτησή του. 

9. Το αποδεικτικό τοιχοκόλλησης του αιτήματος στο 
Δήμο Λουτρών Αιδηψού με ημερ/νία 28.1.2008. 

10. Το αποδεικτικό τοιχοκόλλησης του αιτήματος στη 
Νομαρχιακή Αυτ. Εύβοιας με ημερ/νία 25.1.2008. 

11. Το υπ’ αριθμ. 233/15.7.2009 πρακτικό της Επιτροπής 
Τουριστικών Λιμένων. 

12. Το υπ’ αριθμ. Φ4/3-2/4003/17.12.2007 έγγραφο της 
Εφορείας Ενάλιων Αρχαιοτήτων του ΥΠ.ΠΟ. 

13. Το υπ’ αριθμ. Φ.542/1687/07/Σ.3227/25.10.2007 έγ¬ 
γραφο του Γενικού Επιτελείου Ναυτικού/ Διεύθυνση 
Α2/Τμήμα Ιε. 

14. Το υπ’ αριθμ. 8221.Λ81/13/07/18.12.2007 έγγραφο του 
Υπουργείου Εμπορικής Ναυτιλίας. 

15. Το υπ’ αριθμ. 8221.Λ81/08/08/30.5.2008 έγγραφο του 
Υπουργείου Εμπορικής Ναυτιλίας. 

16. Το υπ’ αριθμ. 8221.Λ81/10/08/1.8.2008 έγγραφο του 
Υπουργείου Εμπορικής Ναυτιλίας. 

17. Το υπ’ αριθμ. 567/6.10.2008 έγγραφο του Λιμενικού 
Ταμείου Λ. Αιδηψού. 

18. Το υπ’ αριθμ. 755/21.11.2008 έγγραφο του Λιμενικού 
Ταμείου Λ. Αιδηψού. 

19. Το πρακτικό της 107ης Συνεδρίασης της Επιτροπής 
Προστασίας Ιαματικών Φυσικών Πόρων. 

20. Την υπ’ αριθμ. 11568/30.6.1977 απόφαση του Νομάρ¬ 
χη Εύβοιας που δημοσιεύθηκε στο ΦΕΚ 269Δ'/5.5.1980 
περί καθορισμού των οριογραμμών αιγιαλού και πα¬ 
ραλίας. 


21. Την έγκριση της υπ’ αριθμ. 32/2004 πράξης της Λι¬ 
μενικής Επιτροπής του Λιμενικού Ταμείου Λ. Αιδηψού 

22. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Εγκρίνουμε, σύμφωνα με την υποβληθείσα μελέ¬ 
τη και τις διατάξεις του άρθρου 27 του ν. 2636/1998 
τη χωροθέτηση καταφυγίου τουριστικών σκαφών στα 
Λουτρά Αιδηψού, όπως φαίνεται στο επισυναπτόμενο 
τοπογραφικό διάγραμμα και την τεχνική περιγραφή που 
αποτελεί αναπόσπαστο μέρος της παρούσας. 

Φορέας Διαχείρισης του καταφυγίου τουριστικών 
σκαφών είναι η εταιρεία ΑΝΚΑΒ Α.Ε. 

Εμβαδόν της Χερσαίας ζώνης 

(Η-Θ-Κ-Λ-Μ-Ν-Ξ-Χ-Η): 1.868,33 τ.μ. 

Εμβαδόν της Θαλάσσιας ζώνης 

(Α-Β-Γ-Δ-Ε-Ζ-Α): 15.000,42 τ.μ. 

Εμβαδόν των προσχώσεων: 768,10 τ.μ. 

Εμβαδόν της Λιμενολεκάνης 1: 5.723,23 τ.μ. 

Εμβαδόν της Λιμενολεκάνης 2: 2.929,70 τ.μ. 

Δυναμικότητα: 75 θέσεις ελλιμενισμού σκαφών ανα¬ 
ψυχής. 

Στον πίνακα που ακολουθεί φαίνονται τα σκάφη ανά 
κατηγορία και οι θέσεις ελλιμενισμού. 


ΚΑΤΗΓΟΡΙΑ 

ΜΗΚΟΣ 

ΣΚΑΦΟΥΣ 

ΠΛΑΤΟΣ 

ΜΗΚΟΣ 

ΑΡΙΘΜΟΣ 

ΘΕΣΕΩΝ 

ΠΟΣΟΣΤΟ 

ΣΤΟ 

ΣΥΝΟΛΟ 

% 

1 

<8 

3 

8 

25 

33,33 

II 

8-10 

3,5 

10 

32 

42,66 

III 

10-12 

4 

12 

13 

17,33 

IV 

12-15 

4,5 

15 

5 

6,66 

ΔΥΝΑΜΙΚΟ 

75 

100 


Περιγραφή έργων 

Κατασκευή προσήνεμου μόλου σχήματος κεκαμμένου 
Τ που αποτελείται από τέσσερα τμήματα. 

Το τμήμα (Ξ-Ο-Ο'-Ξ') μήκους 52 μ. που είναι κάθετο 
στο παραλιακό κρηπίδωμα χωρίζει τη λιμενολεκάνη 
Λ1 από τη λιμενολεκάνη Λ2. Η μεν πρώτη Λ1 εμβαδού 
5.723,23 τ.μ., προβλέπεται να φιλοξενεί σκάφη μικρού και 
μεσαίου μήκους ενώ η δεύτερη Λ2 εμβαδού 2.929,70 μ. 
να εξυπηρετεί την ανάπτυξη ναυταθλητικών δραστη¬ 
ριοτήτων. 

Το εξωτερικό μήκος του προσήνεμου μόλου (Ρ-Π-Σ-Τ) 
είναι: (Ρ-Π=51,37) + (Π-Σ=128,08) + (Σ-Τ=38,70) = 218,15 μ. 

Το εσωτερικό μήκος του προσήνεμου μόλου (Ρ'-Π'-Σ'- 
ΤΎΎ) είναι: (Ρ'-Π'=50,00) + (Π'-0=20,00) + (0-0'=5,θθ) + 
(Θ'-Σ'=100,00) + (Σ'-Τ'=27) + (Υ'-Υ=10,00) = 212,00 μ. 

Η κατασκευή του προσήνεμου μόλου καθώς και του 
υπήνεμου, θα γίνει με εργασίες εξυγίανσης του πυθμέ¬ 
να, απόθεση λιθορριπής και έδρασης τεχνητών ογκο¬ 
λίθων. 

Σε όλο το μήκος του προσήνεμου μόλου και στην 
εξωτερική του παρειά κατασκευάζεται προστατευτι¬ 
κό τοιχείο εξ οπλισμένου σκυροδέματος, μορφής ανε¬ 
στραμμένου τραπεζίου βάσης 0,50 μ. και κορυφής 1,20 μ., 
για την προστασία της λιμενολεκάνης κατά τη διάρκεια 
θαλασσοταραχής. 

Στην απόληξη του προσήνεμου μόλου κατασκευάζεται 
ακρομόλιο (Τ-Υ-Υ'Τ') αναστροφής οχημάτων, διαστάσε- 

ων 10,00 μ. X 10,00 μ., στο μέσο του οποίου τοποθετείται 
φανός σημάνσεως. 

Κατασκευή υπήνεμου μόλου, (Χ'-Φ'-Φ-Χ) στο δυτικό 
άκρο του παραλιακού κρηπιδώματος μήκους 14 μ, και 
πλάτους 5 μ. 

Επέκταση υφιστάμενου μόλου πλάτους 10,30 μ. κατά 
10 μ. περίπου 

Το παραλιακό κρηπίδωμα (Ξ'-Χ') έχει μήκος 92,00 μ. 
και ωφέλιμο βάθος τουλάχιστον 4 μ. 

Κατασκευή κτιρίου 50 τ.μ. γραφείων διοίκησης, υγιει¬ 
νής και ενδιαίτησης στο ανατολικό όριο της χερσαίας 
ζώνης και μεταξύ της γραμμής αιγιαλού και παραλίας. 

Δημιουργία δύο εισόδων-εξόδων και διαμόρφωση πε¬ 
ριβάλλοντα χώρου. 

Δημιουργία 21 θέσεων στάθμευσης αυτοκινήτων. 

Κατασκευή δεξαμενής ελαιωδών καταλοίπων στο δυ¬ 
τικό όριο της χερσαίας ζώνης. 

Στο καταφύγιο θα κατασκευαστούν τα αναγκαία 
δίκτυα ηλεκτροφωτισμού, πυρόσβεσης, αποχέτευσης, 
παροχής ρεύματος και ύδρευσης στα σκάφη, κοινό¬ 
χρηστου τηλεφώνου, περισυλλογής λυμάτων, απορριμ¬ 
μάτων κ.λπ. 

Ο Συνολικός Προϋπολογισμός των προαναφερομένων 
έργων ανέρχεται στο ποσό των 3.500.000 Ευρώ, συμπε¬ 
ριλαμβανομένου Φ.Π.Α. 19% 

2. Ο φορέας διαχείρισης οφείλει να μεριμνήσει 
ώστε: 

> Να ληφθούν όλες οι νόμιμες άδειες και εγκρίσεις 
που αφορούν στην εκτέλεση των υπ’ όψη έργων από 
όλες τις συναρμόδιες Υπηρεσίες. 

> Να ακολουθήσει την προβλεπόμενη από το 
ν. 3010/2002 διαδικασία για την περιβαλλοντική αδει- 
οδότηση του έργου. 

> Να τηρηθούν οι διατάξεις του ν. 3028/2002 «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

> Να εξασφαλιστεί θετική γνωμοδότηση από όλες τις 
κατά το νόμο συναρμόδιες Υπηρεσίες 

> Ο φορέας του έργου να ενημερώσει γραπτώς την 
Εφορεία Εναλίων Αρχαιοτήτων του ΥΠ.ΠΟ. είκοσι του¬ 
λάχιστον ημέρες πριν την έναρξη του έργου, προκει- 
μένου αν κριθεί απαραίτητο να αποσταλεί επόπτης. 
Αν κατά τη διάρκεια των εργασιών ανευρεθούν αρ¬ 
χαιότητες, θα ακολουθήσει ανασκαφική διερεύνηση 
του υποθαλάσσιου χώρου, οι δαπάνες της οποίας θα 
βαρύνουν τον προϋπολογισμό του έργου και από τα 
αποτελέσματα της οποίας θα εξαρτηθεί η μετέπειτα 
πορεία του. 

> Να εφοδιασθεί με όλα τα απαραίτητα τεχνικά μέσα 
και εξοπλισμό αντιμετώπισης έκτακτων περιστατικών 
ρύπανσης της θάλασσας από πετρελαιοειδή (πλωτά 
φράγματα, απορροφητικές - διασκορπιστικές ουσίες 
κ.λπ.) που θα υποδειχθούν από την οικεία Λιμενική Αρχή 
καθώς και τη σχεδίαση που θα εφαρμόζεται σε παρό¬ 
μοια περιστατικά. 

> Να τηρηθούν τα ισχύοντα από τη νομοθεσία, περί 
διάθεσης των λυμάτων-αποβλήτων που θα προέρχο¬ 
νται από τις χερσαίες-παράκτιες (υπάρχουσες και 
νέες) εγκαταστάσεις της ευρύτερης περιοχής του 
έργου. 


> Να μην δημιουργηθούν οποιοσδήποτε μορφής προ¬ 
βλήματα στην εύρυθμη λειτουργία και ασφάλεια της 
ναυσιπλοΐας. 

> Να εξασφαλισθεί η ασφαλής διέλευση και άνετη 
προσόρμιση σκαφών από τυχόν περιορισμούς κατά το 
χρόνο κατασκευής των έργων. 

> Να κατασκευασθεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία βάσει 
της 10/2002 Πυροσβεστικής Διάταξης. 

> Να προβλεφθεί η δυνατότητα παροχής σωστικών 
μέσων και προστασίας έναντι ναυτιλιακών κινδύνων. 

> Να διατίθενται υλικά και μέσα απορρύπανσης που 
θα υποδειχθούν από την οικεία Λιμενική Αρχή και να 
τηρούνται τα προβλεπόμενα από τον ν. 743/1977 (ΦΕΚ 
319/Α') και την υπ’ αριθμ. 3418/07/02 (ΦΕΚ 712/Β') κοινή 
υπουργική απόφαση «Μέτρα και όροι για τις λιμενικές 
εγκαταστάσεις παραλαβής αποβλήτων που παράγονται 
στα πλοία και καταλοίπων φορτίων». 

> Να εφοδιασθεί πριν την έναρξη των εργασιών, με 
την προβλεπόμενη στο άρθρο 260 του Γενικού Κανο¬ 
νισμού Λιμένων άδεια, από την οικεία Λιμενική Αρχή, η 
οποία και θα υποδείξει τυχόν απαραίτητα μέτρα για 
την προστασία του θαλάσσιου περιβάλλοντος και την 
αποφυγή ατυχημάτων κατά την διάρκεια εκτέλεσης 
των έργων. 

> Να ληφθούν όλα τα απαραίτητα μέτρα κατά την 
εκτέλεση των εργασιών και την λειτουργία των έργων 
ώστε να μην προκόψει κίνδυνος πρόκλησης ατυχήματος 
στους χερσαίους και θαλάσσιους χώρους. 

> Να ληφθούν υπόψη όσα αναγράφονται στον 
ν. 3057/2002 και στον ν. 2831/2000 με τον οποίο τρο¬ 
ποποιήθηκε ο Γ.Ο.Κ. (ν. 1577/1985) και αφορούν την εξα¬ 
σφάλιση πρόσβασης και προσπελασιμότητας δημοσίων 
χώρων από άτομα με ειδικές ανάγκες. 

> Να φωτοσημανθούν τα έργα σύμφωνα με τα σχέδια 
και τις οδηγίες της Υπηρεσίας Φάρων του Πολεμικού 
Ναυτικού, βάσει του ν. 1629/1951 «Περί Φάρων». 

> Τα βυθοκορήματα από τις εκσκαφές, εφόσον δεν 
εναποτεθούν σε κατάλληλο προς τούτο χώρο στην 
ξηρά, θα διασκορπιστούν σε βάθη μεγαλύτερα των πε¬ 
νήντα (-50) μέτρων, η ισοβαθής των οποίων διέρχεται σε 
απόσταση ενός (1) ναυτικού μιλίου νοτίως της θέσεως 
κατασκευής του καταφυγίου. 

> Να εξασφαλισθεί ότι τα βάθη στα πρόσγεια του 
καταφυγίου θα είναι μεγαλύτερα από τα ωφέλιμα βάθη 
χρησιμοποιήσεως αυτού. 

> Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων. 

> Να προβλεφθεί η κατασκευή έργων υποδομής για 
την εγκατάσταση δικτύων ηλεκτροδότησης, υδροδότη- 
σης, ηλεκτροφωτισμού κ.λπ. 

> Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας τους, προκειμένου να προβεί στην 
έκδοση των σχετικών προαγγελιών για την ενημέρωση 
των ναυτιλλομένων. 

> Μετά το πέρας εκτέλεσης των εργασιών κατασκευ¬ 
ής του έργου να αποσταλεί στην ανωτέρω Υπηρεσία 

λεπτομερής οριζοντιογραφία και ακριβές βυθομετρικό 
διάγραμμα προκειμένου να προβεί στην ενημέρωση 
των αντιστοίχων ΧΕΕ και λοιπών ναυτιλιακών βοηθη¬ 
μάτων. 

> Να ληφθούν υπόψη οι ενδεχόμενες παρατηρήσεις 
της Ε.Σ.Α.Λ. 

> Μετά το πέρας εκτέλεσης των έργων, θα πρέπει 
να ληφθεί μέριμνα για επανακαθορισμό των ορίων αι- 


γιαλού - παραλίας σύμφωνα με τα προβλεπόμενα από 
τον ν. 2160/1993, άρθρο 31 παρ.8. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2009 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΑΡΚΟΠΟΥΛΟΣ 




τ>ο/ρ ο^ βυ\ΐ ο ο θν 1 Π 

